Komisijos Sprendimas
1994 m. gruodžio 16 d.
nustatantis ypatingas Tarybos direktyvoje 77/99/EEB nurodytų pervyniojimo centrų patvirtinimo sąlygas ir iš jų gautų produktų prekybos taisykles
(94/837/EB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos mėsos produktų ir kai kurių kitų gyvūninės kilmės produktų gamybai bei pardavimui [1], su paskutiniais pakeitimais, padarytais Direktyva 92/118/EEB [2], ypač į jos 17 straipsnį,
kadangi pervyniojimo centrai gali ne tik pervynioti mėsos produktus ir (arba) juos perkomplektuoti, bet ir tvarkyti juos, t. y. pjaustyti arba smulkinti; kadangi jie gali tvarkyti ir tuos produktus, kurie nėra įvynioti arba supakuoti;
kadangi turėtų būti nustatytos tokių veiksmų atlikimo higienos sąlygos;
kadangi taip pat turėtų būti nustatytos taisyklės, reglamentuojančios pervyniojimo centre gautų produktų ženklinimą sveikumo ženklu;
kadangi šiuo sprendimu numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Pervyniojimo centrai, kurie tik perkomplektuoja produktus, nenuimdami įvyniojimo medžiagos, turi laikytis atitinkamų sąlygų, išdėstytų Direktyvos 77/99/EEB B priedo VII skyriaus 1 punkte.
2. Pervyniojimo centrai, išvyniojantys ir pervyniojantys produktus, turi laikytis atitinkamų sąlygų, išdėstytų Direktyvos 77/99/EEB A priedo I ir II skyriuose, bei atitinkamų sąlygų, išdėstytų minėtosios direktyvos B priedo I skyriaus 1 punkto a, b, d, e ir f papunkčiuose bei 2 punkto a, c, i ir j papunkčiuose.
2 straipsnis
1. Produktai, gauti iš 1 straipsnio 1 dalyje nurodytų pervyniojimo centrų turi būti paženklinti kilmės gamybos įmonės sveikumo ženklu.
Produktai, gauti iš 1 straipsnio 2 dalyje nurodytų pervyniojimo centrų, turi būti paženklinti sveikumo ženklu, laikantis Direktyvos 77/99/EEB B priedo VI skyriaus nuostatų. Sveikumo ženklą pervyniojimo centrams išduoda kompetentinga institucija.
Jei yra perkomplektuojami produktai iš skirtingų šaltinių, pervyniojimo centro sveikumo ženklas turi būti uždėtas ant paskutinės pakuotės, į kurią produktas buvo įvyniotas pervyniojimo centre.
2. Pervyniojimo centrai turi įdiegti specialią registravimo sistemą, kad kompetentinga institucija galėtų nustatyti, kokia yra perpakuoto produkto kilmės įmonė.
3 straipsnis
Šis sprendimas skirtas valstybėms narėms.
Priimta Briuselyje, 1994 m. gruodžio 16 d.